李禔 (唐朝)
李禔（?—?），唐朝皇子，是唐昭宗之子，生母不詳。
《新唐書》中排序第十六位，在昭宗第十二子李祥後六位。天祐二年（905 年）九月初十日，李禔被他哥哥唐昭宣帝封為潁王。潁王李禔入閩後改名李璟，稱岳王。為福建省周寧縣一帶李氏開基始祖，後世裔孫尊為「唐皇始祖」。
岳王天佑二年受封。越三載，朱謀篡，料勢難敵，隨即收拾家計由二親臣偕往七閩管下，自連江、羅源至寧德埔村（今七都）, 務本（今九都）傳信霍林（今霍童）黃大夫（名悅）, 黃遣家人至嶺頭迎接，時岳王飢食而噎，因稱是嶺為噎嶺，抵黃大夫家暫宿三夜，直向咸源（今之咸村）, 於朱文立題舉家又宿一夜，二臣稟王：六峰陳指揮使處可投。早朝越峻岭而上，故名之日早嶺（今棗嶺）。由此山益高，嶺益峻，人馬難行軍士不進，岳王遂將銀五千餘兩分給兵卒，又將存銀五千多片埋在嶺頭，刻石箭為記。乃留讖曰「箭頭三步急六六，箭尾七步慢七五」, 後當有賢者識之。故此嶺名金井嶺（又名兵散嶺）。王一行晚宿松林，即今之王宿也。因亂軍追急，王令各軍散避，岳王自易名為璟，尋至六峰，得遇親臣陳安，由陳梅樞使其弟與男同王在北山內看草羊半載。時天下未靖，親臣又指教東洋劉周二將謀求藏身之所。王至東洋見劉光、周海，以周海為媒，勸劉光念君臣之義，勿背故國之恩，光遂以女妻之。以馬代耕旋一載。亂軍又來尋討，劉又將王改排號李一郎，攜妃劉氏到長溪潘公家居住，是時一郎年方十九，居三載生一男，名昌。又三年，迴轉六峰桃源歸水北之墩結龍壇頭（後正名李墩）安居。又生次男名晃，二男俱成年，長男排名李二，娶邱林季氏，次男排名李三，娶高源高氏。後兵亂已定，乃於仕本定居。昌生二子：長德四開基李墩，次聰五開基坂頭。晃住仕本，生子三：長應六，次愈七，三態九。應六生際九，居仕本。愈七生三男：長男興五，開基王宿地；次旺三守居仕本；三盛九開基梅洋。獨態九遷壽寧修竹，支派流傳寧德、福安、霞浦、福鼎、政和、武夷、建甌等地，世世相守。各地建祠享祀不替雲。仕本李墩宗譜俱有詳述。